**EXKLUZÍV BUSINESS LOUNGE-OT NYITOTT A BRÜSSZELI REPTÉREN A LEXUS**

**Az elmúlt években a világ vezető** [**környezetbarát prémium hibrid elektromos**](https://www.lexus.hu/hybrid-2/#introduction) **autógyártójából valódi életmód márkává avanzsáló Lexus különleges, exkluzív business lounge-ot nyitott az Európa Unió fővárosa, Brüsszel repterén. A Brussels Airlines légitársaság „THE LOFT” business-várójában kiépített, a nemzetközi utazók pihenésének szentelt új teret a** [**Lexus**](http://www.lexus.hu/) **fényűzése, dizájnja és a japán omotenashi vendégszeretete ihlette. A bútorok a Lexus Design Award modern szemléletű formatervezőinek tudását is dicsérik, míg a vendégek kényelméről a GROHE spa, a Mark Levinson prémium zeneszoba és a Panasonic “Real Pro Hot Stone” relaxációs karosszékek gondoskodnak.**

A brüsszeli repülőtéren megnyíló LOUNGE by Lexus jól érzékelteti, hogy a Lexus a prémium autógyártás világának határain túllépve globális luxus életstílus márkává formálódik. A lounge vendégeit számos olyan élmény várja, amelyek kényelmessé, nyugalmassá és élvezetessé varázsolják az itt töltött időt, és lehetővé teszik, hogy a látogatók mindeközben ízelítőt kapjanak a Lexus világából. A LOUNGE by Lexus 700 m2 -es területén 175 vendég foglalhat helyet. A csarnok egy központi részből, egy bárból, egy nyugodtabb felső részből és egy munkaállomásokkal kiépített csendes zónából áll. A lounge-ot Pascal Ruch, a Lexus Europe vezetője nyitotta meg április 25-én.

*“A Brussels Airlines légitársaság THE LOFT” business-várójában minden évben félmillió vendég fordul meg, ezért a Lexus különleges és izgalmas lehetőséget lát abban, hogy az itt létrehozott LOUNGE by Lexus révén – túllépve az autóipar határain – megismertesse az ide látogatókat a márka legfontosabb értékeivel. Olyan hely ez, ahol az emberek jól érezhetik magukat, s közben úgy is megismerhetik a Lexust, hogy ehhez nem kell beülniük egy autó volánja mögé.”* – fogalmaz Pascal Ruch.

A LOUNGE by Lexus egészen más, mint egy hagyományos bemutatóterem, hiszen az autókon messze túlmutatva vezeti be a vendégeket a Lexus világába, miközben sokféle szolgáltatással teremt lenyűgöző és emlékezetes élményeket. A lounge-ban minden rendelkezésre áll, amit egy utazó elvárhat; sőt még annál is több, hiszen mindez a Lexus egyéni megközelítésében valósul meg. Ez ugyanúgy vonatkozik a tér egyedi, modern kialakítására, mint a kifogástalan minőségű bútorokra és anyagokra, a nagy figyelemmel összeállított étel- és italmenükre, vagy éppen a munkavégzéshez, relaxáláshoz és felfrissüléshez kialakított szolgáltatásokra. A bútorzat elemeit kifejezetten a lounge hangulatához illően tervezték és válogatták össze: a többfunkciós asztalkák ugyanúgy a Lexus modellek L-finesse formanyelvét tükrözik, mint a bárpult különleges kialakítása. A világítástechnikát mindenütt a lounge egyes részlegeinek hangulatához igazították; jó példa erre a bár Iris világítógömb-csokra, vagy éppen az Inaho állólámpák, amelyek a mellettük elhaladó emberek felé hajolnak. A tervezők mindkét különleges világítási megoldást olyan dizájn-ötletekből fejlesztették ki, amelyek az évente megrendezett Lexus Design Award pályaműveiként születtek. A Lexus formatervezési versenye egyébként több helyen is visszaköszön a lounge területén, ahol a Lexus Design Award számos díjnyertes pályázatát megismerhetik a látogatók.

A vendégek különálló fürdőhelyiségeket használhatnak, amelyeket a GROHE legújabb zuhanyzó, illetve zuhanyzó/WC egységeinek használatával alakítottak ki; a fürdés után pedig a Brussels Airlines b.Relaxed márkájú alvóhelyein pihenhetnek és élvezhetik a frissítő környezetet. Akárcsak a Lexus LS zászlóshajó vezetője és utasai, a vendégek itt is az ülésbe épített shiatsu masszázs segítségével feledhetik el a stressz hatásait. Ebben a “Real Pro Hot Stone” programmal is felszerelt Panasonic Relax fotelek segítenek. A Mark Levinson az audio-technológia egyik világszintű vezető vállalkozása. Ők exkluzív partnerként csatlakoztak a Lexushoz, és az egyes modellekre szabott hangrendszereket gyártanak a Lexus számára. A Mark Levinson berendezések egyedülálló hangminőségét a LOUNGE by Lexus világszínvonalú zeneszobáiban lehet kipróbálni. Az új LOUNGE by Lexus a THE LOFT by Brussels Airlines részeként működik. A létesítmény reggel 5:00 és este 21:00 óra között tart nyitva, és ugyanolyan [feltételek](https://www.brusselsairlines.com/en-be/practical-information/travel-info/at-the-airport/lounges/the_loft.aspx) mellett használható, mint a THE LOFT by Brussels Airlines. A LOUNGE by Lexus teret a FITCH kereskedelmi és brand tanácsadó cég tervezte. A FITCH-től származik a Lexus európai kereskedelmi hálózatának díjnyertes koncepciója, és az ebből merített sikeres tapasztalatok kerültek bele a brüsszeli repülőtéren megvalósuló új lounge víziójába, ami rengeteg új és izgalmas ötletet merített a Tokióban és Dubajban működő INTERSECT by Lexus élmény-terekből is.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)